cyanic-selkie/wikianc huggingface dataset:
შაქის რაიონი
შაქის რაიონი (Şəki rayonu — აზერბაიჯანის ერთ-ერთი რაიონი. მისი დედაქალაქია ქალაქი შაქი . იგი მდებარეობს კავკასიონის სამხრეთით. შაქს ჩრდილო-აღმოსავლეთით ესაზღვრება დაღესტანი. 2018 წლის მონაცემებით რეგიონში 184 500 ადამიანი ცხოვრობს. რაიონში არის 1 ქალაქი, 2 დასახლებული პუნქტი, 68 სოფელი და 31 სოფლის აღმასრულებელი სამსახური, ასევე 1 ქალაქის და 39 სოფლის მუნიციპალიტეტი. აქ არის 343 მმართველი და ორგანიზაციული განყოფილება, 17 ბანკის ფილიალი, 14 სასტუმრო და 1 ფოსტა.
ისტორია
შაქი აზერბაიჯანის ერთ-ერთი უძველესი ქალაქია. შუასაუკუნეების წყაროებში მას ამ სახელის გარდა სხვა სახელებითაც მოიხსენიებდნენ. ქალაქ შაქს დიდი ხნის განმავლობაში უწოდებდნენ „ნუხას“. ერთ-ერთმა ძველმა ავტორმა, პტოლემემ აღნიშნა, რომ ალბანეთის ქალაქებს შორის იყო დასახლება, სახელწოდებით „ნიგა“. ილხანთა საყაენოს დაშლის შემდეგ, სხვა ადგილების მსგავსად, შაქის რაიონმაც მოიპოვა დამოუკიდებლობა და XIV საუკუნის პირველ ნახევარში ხელისუფლებაში მოვიდა ორლატთა თავადაზნაურობა. 1772 წელს, ისტორიული ქალაქი შაქი მთლიანად განადგურდა, ქალაქის მოსახლეობის გარკვეული ნაწილი შევიწროებული იქნა, ზოგიერთები გადავიდნენ სხვა ადგილებში, ზოგიც დასახლდა ქალაქის ახლანდელ ტერიტორიაზე. აქ მდებარეობს შაქის ხანების სასახლე რომელიც შედის იუნესკოს მსოფლიო მემკვიდრეობის ნუსხაში.
დემოგრაფია
შაქის რაიონში მდებარეობს 65 დასახლებული პუნქტი, მოსახლეობის უმეტესი ნაწილი ცხოვრობს ქალაქებში (შეადგენენ 66 900 ადამიანს), ხოლო სოფლებში ცხოვრობს დარჩენილი უმცირესობა (შეადგენენ 32 600 ადამიანს). რაიონში ოფიციალური ენაა აზერბაიჯანული.
სახელმწიფო კომიტეტის მონაცემებით, 2018 წლის აღწერით, ქალაქის მოსახლეობა 185 500 ადამიანს შეადგენდა, რაც 2000 წლიდან მოყოლებული 26 700 ადამიანით გაიზარდა, 2000 წელს მოსახლეობის რაოდენობა 158 700 ადამიანს შეადგენდა (დაახლოებით გაიზარდა 16,8 პროცენტით). მთლიანი მოსახლეობის 92 700 ადამიანი კაცია, ხოლო დანარჩენი 92 700 ქალი. მოსახლეობის 25,1 პროცენტზე მეტს შეადგენენ 14–29 წლების ფარგლებში მყოფი მოზარდები და ახალგაზრდები.
კლიმატი
მზიანი საათების წლიური ჯამი 2 350 საათს შეადგენს. ამათგან დაახლოებით 40 პროცენტი შეინიშნება ზაფხულში. კლიმატზე გავლენას ახდენს სხვადასხვა ჰაერის მასები, როგორებიცაა ციკლონები, ანტიციკლონები და ადგილობრივი ქარი. იანვარში საშუალო ტემპერატურა შაქში 0,5 °C-ია. საშუალო წლიური ტემპერატურა 12 °C-ს შეადგენს. ივნისსა და აგვისტოში კი 20°C-დან 25°C-მდე მერყეობს.
სქოლიო
კატეგორია:აზერბაიჯანის რაიონები
ამალია ავგუსტა ბავარიელი
ამალია ავგუსტა ბავარიელი (Amalie Auguste von Bayern; დ. 13 ნოემბერი, 1801, მიუნხენი, ბავარია, საღვთო რომის იმპერია — გ. 8 ნოემბერი, 1877, დრეზდენი, საქსონია, გერმანიის იმპერია) — ვიტელსბახთა დინასტიის წარმომადგენელი. ბავარიის მეფე მაქსიმილიან I-ისა და დედოფალ კაროლინა ბადენელის ასული. პრუსიის დედოფალ ელიზაბეთ ლუდოვიკას ტყუპისცალი. საქსონიის დედოფალი 1854-1873 წლებში როგორც მეფე იოჰანის მეუღლე. საქსონიის ორი მეფის: ალბერტისა და გეორგის დედა.
ბიოგრაფია
ამალია ავგუსტა დაიბადა 1801 წლის 13 ნოემბერს მიუნხენში. იგი იყო ბავარიის მეფე მაქსიმილიან I-ისა და მისი მეორე ცოლის, დედოფალ კაროლინა ბადენელის ქალიშვილი. მისი იდენტურად ტყუპისცალი და იყო პრინცესა ელიზაბეთ ლუდოვიკა, შემდგომში პრუსიის დედოფალი, როგორც მეფე ფრიდრიხ ვილჰელმ IV-ის მეუღლე. მისი დები დაქორწინდნენ შემდეგ მონარქებზე: საქსონიის მეფე ფრიდრიხ ავგუსტ II, ავსტრიის ერცჰერცოგი ფრანც კარლი და ბავარიის ჰერცოგი მაქსიმილიან იოზეფი.
1822 წლის 21 ნოემბერს იგი დაქორწინდა პრინც იოჰან საქსონიელზე, რომელთანაც ამალია ავგუსტას ცხრა შვილი შეეძინა. 1854 წლის 9 აგვისტოს იოჰანი ტახტზე ავიდა, რითაც ამალია ავგუსტა საქსონიის დედოფალი ხდება.
1851 წელს დედოფალმა ამალია ავგუსტამ დააფუძნა „დრეზდენელ ქალთა ასოციაცია“, რომელსაც დასთან ერთად ხელმძღვანელობდა, უკვე 1859 წლიდან კი მარტომ დაიწყო მისი მართვა. ამის მიზეზი ის იყო, რომ მისი ტყუპი და 1859 წელს დრეზდენში მასთან ვიზიტისას გარდაიცვალა.
ცნობილია, რომ დედოფალი ამალია ავგუსტა აქტიური ლიბერალი იყო. მიუხედავად მისი კათოლიკური აღმსარებლობისა, იგი მხარს უჭერდა საქსონიელ პროტესტანტებს. მისი ლიბერალური შეხედულებების გამო, 1871 წელს, გერმანიის გაერთიანების დროს, პრუსიის მეფე ვილჰელმ I-მა და მისმა პრემიერ-მინისტრმა ბისმარკმა დედოფალი დააპატიმრეს. იგი სასამართლოზე წარადგინეს, რომელზეც დედოფალი დამნაშავედ სცნეს და სამუდამო პატიმრობა მიუსაჯეს.
ლიტერატურა
კატეგორია:დაბადებული 13 ნოემბერი კატეგორია:დაბადებული 1801 კატეგორია:გარდაცვლილი 8 ნოემბერი კატეგორია:გარდაცვლილი 1877 კატეგორია:ვიტელსბახები კატეგორია:საქსონიის დედოფლები კატეგორია:დედოფალ მარია ლუიზას ორდენის კავალრები კატეგორია:წმინდა იზაბელის ორდენის კავალრები კატეგორია:ბავარიის პრინცესები
გრიგოლაანთკარის კვირაცხოვლის ეკლესია
გრიგოლაანთკარის კვირაცხოვლის ეკლესია — არქიტექტურული ძეგლი, დგას დუშეთის მუნიციპალიტეტში, სოფელი გრიგოლაანთკარის სამხრეთით, 300 მეტრზე, სასაფლაოზე. თარიღდება XVII საუკუნით. XVIII საუკუნეში ეკლესია აღუდგენიათ და კამარის ზემოთ ნისკარტა სალოდეებითა და სათოფურებით აღჭურვილი სადგომი მოუწყვიათ.
ეკლესიის თავდაპირველი კედლები რიყის ქვითაა ნაგები, მოგვიანებით აღდგენილი ნაწილები კი - აგურითა და რიყის ქვით. კამარა, საბჯენი თაღი და გარეთა კუთხეები მთლიანად აგურისაა. სწორკუთხა შესასვლელი სამხრეთი კედლის დასავლეთ კიდეშია. კარის ღიობი გარედან ქვიშაქვის თლილი ქვებითაა გამოყვანილი. ეკლესია უაფსიდოა. აღმოსავლეთით მხრებით გამოყოფილი და ორი საფეხურით შემაღლებული სწორკუთხა საკურთხეველი აქვს. საკურთხევლის აღმოსავლეთი კედლის ღერძზე სწორკუთხა სარკმელია გაჭრილი, რომლის ქვემოთ, კედელზე, მიშენებულია კუბური ფორმის ტრაპეზი. საკურთხევლის სამხრეთ და ჩრდილოეთ კედლებში თითო პატარა სწორკუთხა ნიშაა. საკურთხეველი გადახურულია ცილინდრული კამარით. დარბაზის სამხრეთ კედელში ერთი ბრტყლად გადახურული სარკმელია. გრძივი კედლები და კამარა უიმპოსტო პილასტრებითა და მათზე დაყრდნობილი ნახევარწრიული საბჯენი თაღით გაყოფილია ორ თანაბარ ნაწილად.
ლიტერატურა
კატეგორია:დუშეთის მუნიციპალიტეტის ტაძრები
ტორგაუ-ოშაცის რაიონი
რესურსები ინტერნეტში
კატეგორია:საქსონიის რაიონები
მანიემის პროვინცია
მანიემის პროვინცია (Maniema) — კონგოს დემოკრატიული რესპუბლიკის პროვინცია, რომელიც მდებარეობს ქვეყნის აღმოსავლეთში. დასავლეთიდან მას ესაზღვრება სანკურუს პროვინცია, ჩრდილოეთიდან ჩოპოს პროვინცია, აღმოსავლეთიდან ჩრდილოეთი კივუს და სამხრეთი კივუს პროვინციები და სამხრეთიდან ლომამის და ტანგანიიკის პროვინციები.
გეოგრაფია
მანიემის პროვინციის საერთო ფართობი შეადგენს 132 250 კმ²-ს. პროვინციაში ცხოვრობს 1 246 787 ადამიანი (მოსახლეობის სიმჭიდროვე — 9,43 ად./კმ²). მანიემის პროვინციის ტერიტორიაზე სამხრეთიდან ჩრდილოეთისკენ მიედინება მდინარე კონგო (ლუალაბა). ადმინისტრაციული ცენტრია — ქალაქი კინდუ (ამასთან ერთად ქალაქი ბოლო სადგურია სარკინიგზო ხაზისა, რომელიც ერთმანეთთან აერთებს კონგოს დემოკრატიული რესპუბლიკის აღმოსავლეთ ნაწილს აფრიკის სამხრეთი ნაწილის სარკინიგზო ქსელთან).
ეკონომიკა
thumb|right|230px| [[ვოლფრამიტის შახტა კაილოში, მანიემა, 2006 წელი. ]] იმის გამო, რომ კონგოს დემოკრატიული რესპუბლიკის სამხრეთი და აღმოსავლეთი ნაწილები მდიდარია სასარგებლო წიაღისეულით, მანიემის პროვინციაში აწარმოებენ ვოლფრამის, ტანტალის (კონკრეტულად კოლუმბიტ-ტანტალიტი), კალის (ქალაქ კალიმაში ) და ოქროს მოპოვებას.
სქოლიო
კატეგორია:კონგოს დემოკრატიული რესპუბლიკის პროვინციები
ტემელეუცი (კელერაშის რაიონი)
'ტემელეუცი (Temeleuţi) — სოფელი მოლდოვაში, კელერაშის რაიონში. მდებარეობს ზღვის დონიდან 188 მეტრზე. 2004 წლის მონაცემებით, მოსახლეობა 1 412 ადამიანს შეადგენდა.
რესურსები ინტერნეტში
კატეგორია:კელერაშის რაიონის სოფლები
ანტონ კოჩინიანი
ანტონ კოჩინიანი (Անտոն Երվանդի Քոչինյան; დ. 25 ნოემბერი, 1913 — გ. 1 დეკემბერი, 1990, ერევანი) — სომეხი  პოლიტიკოსი.
1952–1966 წლებში, იგი სომხეთის სსრ-ის მინისტრთა საბჭოს თავმჯდომარეა, ხოლო 1966–1974 წლებში, სომხეთის კომუნისტური პარტიის პირველი მდივანი. 1974 წელს, მან დატოვა თანამდებობა. ვაკანტური ადგილი 1974 წელს კარენ დემირჭიანმა დაიკავა.
რესურსები ინტერნეტში
კატეგორია:სომეხი პოლიტიკოსები კატეგორია:დაბადებული 25 ნოემბერი კატეგორია:დაბადებული 1913 კატეგორია:გარდაცვლილი 1 დეკემბერი კატეგორია:გარდაცვლილი 1990
საფესტივალო ორგანიზაციების საერთაშორისო ფედერაცია
საფესტივალო ორგანიზაციების საერთაშორისო ფედერაცია (Federation Internationale des Organisations de Festivals FIDOF) — 1966 წელს დაარსებული საერთაშორისო ორგანიზაცია, რომელიც დარეგისტრირდა აშშ-ში, როგორც არაკომერციული ორგანიზაცია. თავდაპირველად მისი შტაბ-ბინა მდებარეობდა სპლიტში, შემდეგ კი აშშ-ში გადაიტანეს. იყო აშშ-ის ნაციონალური მუსიკალური საბჭოს წევრი. ორგანიზაციამ შეწყვიტა თავისი მუშაობა 2005 წელს მისი დამაარსებლის გარდაცვალების გამო.
Infinity Ward
Infinity Ward, Inc. — ამერიკული ვიდეო თამაშების დეველოპერი კომპანია, რომელიც ქმნის თამაშებს სათამაშო კონსოლებისა და პერსონალური კომპიუტერებისთვის. ის ყველაზე მეტად ცნობილია „Call of Duty“-ის სერიის შექმნით.
საფესტივალო ორგანიზაციების საერთაშორისო ფედერაცია
მიზნები და ამოცანები
FIDOF წარმოადგენდა ფესტივალების, კონკურსების და კულტურული ღონისძიებების შესახებ ინფორმაციების კოორდინატორს. კავშირი ჰქონდა მსოფლიოს 100-ზე მეტი ქვეყნის 1600-ზე მეტ ფესტივალსა და ღონისძიებასთან. იგი მხარს უჭერდა ფესტივალების ორგანიზატორებს, მათ სპონსორებს, ხმისჩამწერ სტუდიებს და ხელოვნების სხვა მიმართულებებს. ასევე ფესტივალებთან დაკავშირებულ გამოჩენილ იმპრესარიოებს, არტისტებს, გამომცემლებს, კომპოზიტორებს, პოეტებს და ა.შ. გამორჩეულ ახალგაზრდა არტისტებს აჯილდოვებდა საერთაშორისო დიპლომებით. მისი დაწესებულია ფესტივალის ორგანიზატორებისთვის სპეციალური ჯილდო „DISTANT ACCORDS AWARDS“. FIDOF-ის მიზანს წარმოადგენდა მუსიკითა და ხელოვნებით მშვიდობისა და მეგობრობის განმტკიცება.
რესურსები ინტერნეტში
კატეგორია:საერთაშორისო ორგანიზაციები კატეგორია:არაკომერციული ორგანიზაციები
Infinity Ward
დაარსდა 2002 წელს კომპანია 2015, Inc.-ის ყოფილი თანამშრომლების, გრანტ კოლიერის, ჯეისონ ვესტის და ვინს ზემპელას მიერ. 2003 წელს კომპანიამ გამოსცა მისი პირველი თამაში „Call of Duty, რომელიც გაიყიდა რამდენიმე მილიონი ასლის ოდენობით.
შტაბ-ბინა მდებარეობს ვუდლენდ-ჰილზში, კალიფორნიაში. 2003 წელს Infinity Ward შეისყიდა მსხვილმა ამერიკულმა გამომცემელმა კომპანია Activision-მა.
სქოლიო
კატეგორია:Activision კატეგორია:2002 წელს დაარსებული კომპანიები კატეგორია:ვიდეო თამაშების კომპანიები ამერიკის შეერთებულ შტატებში კატეგორია:ვიდეო თამაშების მწარმოებელი კომპანიები
თურქეთის საპარლამენტო არჩევნები (2018)
2018 წლის თურქეთის საპარლამენტო არჩევნები ტარდება საპრეზიდენტო არჩევნების პარალელურად, ამა წლის 24 ივნისს.
სქოლიო
კატეგორია:2018 წლის არჩევნები კატეგორია:თურქეთის საპარლამენტო არჩევნები
ტოდოლელია
ტოდოლელია (Todolella, La Todolella) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ლოს-პუერტოსის კომარკის შემადგენლობაში. ფართობი — 34 კმ². მოსახლეობა — 141 კაცი (2020 წ.).
სქოლიო
კატეგორია:კასტელიონის მუნიციპალიტეტები
ნოვა-ლონდრინა
2010 წლის მონაცემებით, მოსახლეობა 13 067 ადამიანს შეადგენდა, მოსახლეობის სიმჭიდროვე 48.51 კმ²-ზე. ფართობი 269 389 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ასტღაძორი
ასტღაძორი (Աստղաձոր) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 2 025 მეტრზე. 2008 წლის მონაცემებით, მოსახლეობა 4 037 ადამიანს შეადგენდა, სიმჭიდროვე 136 ადამიანი კმ²-ზე. ფართობი 29.6 კმ²-ია.
რესურსები ინტერნეტში
კატეგორია:გეღარქუნიქის პროვინციის სოფლები
ფოგტლანდის რაიონი
ფოგტლანდის რაიონი (Vogtlandkreis) — რაიონი გერმანიაში. რაიონის ცენტრი — ქალაქი პლაუენი. რაიონი შედის საქსონიის ფედერალურ მხარეში. ექვემდებარება კემნიცის ადმინისტრაციულ ოლქს. იკავებს 1309,85 კვ. კმ. ფართობს. მოსახლეობა შეადგენს 190 007 ადამიანს. მოსახლეობის სიმჭიდროვე — 145 ადამიანი/კვ.კმ-ზე. რაიონის ოფიციალური კოდი — 14 1 78.
რესურსები ინტერნეტში
კატეგორია:საქსონიის რაიონები
კარომამა I
კარომამა I — ძველი ეგვიპტის XXII დინასტიის დედოფალი. ოსორკონ II-ის მეუღლე. სავარაუდოდ, უნდა ყოფილიყო ფარაონ ტაკელოტ I-ის ქალიშვილი. ოსორკონ II-ის სამი ცოლიდან ერთ-ერთი. კარომამა იყო 2 ბიჭისა და 3 ქალიშვილის დედა:
ფარაონი ოსორკონ II მრავალ შენობებს აგებდა, მათ შორისაა წითელი გრანიტის დარბაზი, რომლის კედლებსაც ამშვენებს მისი და დედოფალ კარომამას გამოსახულებები. დედოფალი კარომამა იყო მეფის ასული, თუმცა გარკვეველია მისი მამის ვინაობა.
რესურსები ინტერნეტში
კატეგორია:ძველი ეგვიპტის დედოფლები
The Wild Bunch
The Wild Bunch — ხმის სისტემა (sound system), მუსიკოსების და DJ-ების თავისუფალი ჯგუფი, ბრისტოლიდან. თავისი მოღვაწეობის განმავლობაში, 1983-87 წლებში, გამოუშვეს ორი სტუდიური ალბომი: Fucking Me Up (1983) და Tearing Down the Neighbourhood (1985). ჯგუფი ძირითადად შედგებოდა Massive Attack-ის მომავალი წევრებისგან — რობერტ დელ ნაიასგან, გრანტ მარშალისგან, ენდრიუ ვაულზისგან, ტრიკისგან და ნელი ჰუპერისგან.
სქოლიო
კატეგორია:Massive Attack კატეგორია:1983 წელს ჩამოყალიბებული ჯგუფები კატეგორია:1987 წელს დაშლილი ჯგუფები
ტუზარა
რესურსები ინტერნეტში
კატეგორია:კელერაშის რაიონის სოფლები
თავად ვლადიმირის ძეგლი (ბატაისკი)
თავად ვლადიმირის ძეგლი (Памятник князю Владимиру) — ძეგლი ბატაისკში, როსტოვის ოლქი, რუსეთის ფედერაცია. აგებულია 2015 წელს და მდებარეობს ქალაქ ბატაისკის განვიTარებად მიკრორაიონში „რადუჟნომი“-ში. ძეგლის ავტორი იყო საიმპერატორო მართლმადიდებელი პალესტინის საზოგადოების როსტოვის რეგიონალური გაყოფილების წევრი, მოქანდაკე სერგეი ისაკოვი.
ისტორია
მონუმენტის აგების სამუშაოების დაწყების წინ შექმნეს ყორღანი, სამეთვალყურეო მოედნით. იმ ადგილის გვერდით, სადაც დაიწყო თავადი ვლადიმირის (კიევის რუსეთის დიდი მთავარი, მართლმადიდებელი ეკლესიის წმინდანი) ძეგლის მშენებლობა, დაიწყეს ვლადიმირის სახელობის ეკლესიის მშენებლობა. მშენებლობის პირველი ქვა საზეიმო ვითარებაში დადეს 2015 წლის 13 ივნისს. ადგილობრივი ბატაისკის ტრადიციების თანახმად ძეგლი უნდა აშენდეს იქმადე, სანამ აშენდება ტაძარი. ამ ტრადიციის დაცვა ამჯერადაც გადაწყვიტეს.
ძეგლის გახსნა მოხდა ქალაქ ბატაისკში 2015 წლის 16 ოქტომბერს, რომელშიც მონაწილეობდნენ ბატაისკის მერი ვალერია პუტილინა, ასევე ქალაქის მაცხოვრებლები და სასულიერო წრის წარმომადგენლები. ბატაისკის თავად ვლადიმირის ძეგლი გაანათა როსტოვისა და ნოვოჩერკასკის 22-ე მიტროპოლიტმა მერკური ივანოვმა.
აღწერა
ძეგლის სიმაღლე შეადგენდა 4 მეტრი და იდგა სამ მეტრიან კვარცხლბეკლზე. პერიმეტრზე განლაგებულია სხვა სკულპტურები - 5 წმინდანის: წმ. თეოდორ ვლადიმირელის, მართალი იოანე კრონშტადტელის, წმ. მოციქულ კნეინა ოლღას, მეუფე სერგეი რადონეჟელისა და ნეტარი მატრონა მოსკოველის სკულპტურები.
მიჰრიშაჰ სულთანი
მიჰრიშაჰ სულთანი ( დ. 1745 — 16 ოქტომბერი 1805 ) — ოსმალეთის სულთნის, მუსტაფა III-ის მეორე ცოლი. სულთან სელიმ III-ის დედა. ჰასეკი სულთანი. ვალიდე სულთანი.
ბიოგრაფია
მიჰრიშაჰ სულთანი დაიბადა 1745 წელს. მისი დაბადების სახელია აგნესა. იგი ქართული წარმოშობისა იყო. 1760 წელს გახდა მუსტაფა III-ის ცოლი. 1789 წელს მას შემდეგ, რაც მისი ვაჟი სელიმი ტახტზე ავიდა, გახდა ვალიდე სულთანი. მიჰრიშაჰი სახელმწიფოს ფაქტობრივად მართავდა როგორც რეგენტი 1789-1805 წლებში. 1790-იან წლებში დაიწყო სკოლების და მეჩეთების მშენებლობა. 1805 წელს ააშენა მიჰრიშაჰ ვალიდე სულთნის კომპლექსი. იგი გარდაცივალა 1805 წლის 16 ოქტომბერს, სტამბოლში. დაკრძალულია მიჰრიშაჰ ვალიდე სულთნის მავზოლეუმში.
სქოლიო
კატეგორია:ოსმალეთის სულთნების მეუღლეები კატეგორია:ვალიდე-სულთნები კატეგორია:დაბადებული 1745 კატეგორია:გარდაცვლილი 1805
აატი
აატი — ძველი ეგვიპტის XII დინასტიის დედოფალი. ამენემჰეტ III-ის მეუღლე.
ლიტერატურა
კატეგორია:ძველი ეგვიპტის დედოფლები
ტირიჩი
ტირიჩი  — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-მაესტრასგის კომარკის შემადგენლობაში. ფართობი — 42,3 კმ². მოსახლეობა — 420 კაცი (2020 წ.).
სქოლიო
კატეგორია:კასტელიონის მუნიციპალიტეტები
სამოქალაქო ვექტორი
მინიატიურა|მარჯვნივ|სამოქალაქო ვექტორის ლოგოსამოქალაქო ვექტორი — არასამთავრობო ორგანიზაცია, რომელიც დაარსდა 2014 წელს ქალაქ თბილისში. ორგანიზაციის მიზანია ახალგაზრდობის როლის გაძლიერება დემოკრატიის განვითარებაში, მართლშეგნების ამაღლება და აქტიური მოქალაქეობის წახალისება. ასევე ახალგაზრდების კულტურულ, სპორტულ, საგანმანათლებლო პროექტებში ჩართვა და ჯანსაღი გარემოს იდეის ადვოკატირება. ორგანიზაციის წევრები მის რეგისტრაციამდეც მონაწილეობნენ სხვადასხვა სოციალურ აქციაში სამოხალისეო დონეზე. სამოქალაქო ვექტორი აქტიურადაა ჩაბმული ახალგაზრდობის ინტერესების განხორციელებაში, როგორც დედაქალაქში ისე რეგიონებში.
ტრენინგები
ორგანიზაციის ორიენტირი ახალგაზრდობაში აქტიური მოქალაქეობის წახალისებაა. ტრენინგები ტარდება ადამიანის უფლებებში, სამოქალაქო განათლებასა და სამართალში და სხვა აქტუალურ საკითხებზე. პროექტების ნაწილი, ორგანიზაციის პრიორიტეტებიდან გამომდინარე, არის PRO BONO. ტრენინგები ტარდება არაფორმალურ გარემოში, გათვალისწინებულია არაფორმალური სწავლების ევრო საბჭოს მიერ შემუშავებული მეთოდები, ხდება მათი დანერგვა და სწავლების ფორმალურ მეთოდებთან ინტეგრირება.
მოლაშქრეთა კლუბი
მინიატიურა|მარჯვნივ|ვექ-ტურის ლოგო ორგანიზაციის ერთ-ერთი პრიორიტეტი ჯანსაღი გარემოს იდეის ადვოკატირებაა, რაც ახალგაზრდების ბუნებასთან დაახლოებით მიიღწევა. სამოქალაქო ვექტორის მოლაშქრეთა კლუბი „ვექ-ტური“ უზრუნველყოფს დაინტერესებული პირებისთვის საქართველოს ღირსშესანიშნაობებისა და დაცული ტერიტორიების მონახულებასა და გააცნობას. ამასთან, სამოქალაქო ვექტორი საქართველოს კულტურული მემკვიდრეობის ძეგლების ახალგაზრდობაში პოპულარიზებას უწყობს ხელს. ამიტომ, ორ კვირაში ერთხელ ეწყობა ლაშქრობები. ხშირ შემთხვევაში თითოეული ლაშქრობა მოიცავს დასუფთავების აქციას ან ტრენინგს ეკოლოგიაზე.
პუბლიკაციები
სამოქალაქო ვექტორი 2015 წლის იანვრიდან იწყებს მოსწავლეთა სამართლებრივი ჟურნალის „უფლებათა ვექტორის“ გამოქვეყნებას. ჟურნალის რედაქცია დაკომპლექტებულია თბილისის საჯარო სკოლების მე-10, მე-11, მე-12 კლასის მოსწავლეებით, რომლებიც ეცნობიან და ამუშავებენ სხვადასხვა სამართლებრივ თემას. რედაქციის მიზანიაა, გაამარტივოს ქართული საზოგადოებისთვის სამართლებრივი საკითხებისა და ადამიანის უფლებების შინაარსის აღქმა.
კინო კლუბი
მინიატიურა|მარცხნივ|კინო-ვექტორის ლოგო სამოქალაქო ვექტორში ფუნქციონირებს კინო კლუბი - "კინო-ვექტორი". კინო კლუბი უზრუნველყოფს როგორც დასვენებასა და გართობას, ისე პრობლემატური საკითხების ფილმების მეშვეობით მიწოდებას დაინტერესებული პირებისთვის, განხილვას და სემინარების ჩატარებას. კინო კლუბით სარგებლობა შეუძლიათ არა მხოლოდ ახალგაზრდებს, არამედ ბავშვებსაც. ორგანიზაცია პერიოდულად აწყობს ანიმაციების ჩვენებას ბაღებისა და სკოლების აღსაზრდელებისთვის.
ეკო-მოძრაობა "მეტი O2 ქალაქში!
საქართველოში არსებული ეკოლოგიური მდგომარეობიდან გამომდინარე, სამოქალაქო ვექტორმა პარტნიორ ორგანიზაციასთან ევროპული ალიანსი საქართველოსთან ერთად დაიწყო ეკო-მოძრაობა სახელწოდებით მეტი O2 ქალაქში!” მოძრაობის მიზანია, გამართოს სხვადასხვა სახის ღონისძიება ქალაქებში არსებული მძიმე ეკოლოგიური მდგომარეობის გასაუმჯობესებლად და საზოგადოების ჩართულობით უზრუნველყოს მისი ეტაპობრივი მოგვარება. მოძრაობის პირველი ღონისძიებაა ფლეშმობ-აქცია "NO SMOG", რომელიც გეგმავს ისახავს ეკოლოგიურად სუფთა ტრანსპორტის, ველოსიპედის, პოპულარიზებას და მისთვის სავალი გზებისა და პარკინგების მოწყობას. აქციის ფარგლებში, მისი მონაწილეები ერთი დღის განმავლობაში გადაადგილდებიან რესპირატორებით, რომლებზეც ჟანგბადის ქიმიური ფორმულა O2 არის გამოსახული და ამგვარად გამოხატავენ პროტესტს დაბინძურებული ჰაერის გამო.მინიატიურა|მარჯვნივ|NO SMOG! ბანერი
წევრობა
სამოქალაქო ვექტორი ღიაა ახალგაზრდობის საქმეებით დაინტერესებული პირებისთვის და მუდმივად მზადაა სხვა ორგანიზაციებთან თანამშრომლობისთვის.ორგანიზაციის ვებ-გვერდს აქვს წევრის კუთხე, რომელშიც დაინტერესებულ პირებს შეუძლიათ წევრობასთან დაკავშირებული ინფორმაციის მიღება.
სქოლიო
კატეგორია:არასამთავრობო ორგანიზაციები
ნოვრუზი აზერბაიჯანში
ნოვრუზ ბაირამი (დღესასწაული) (Novruz bayramı - Novruz Bayram) ყოველწლიურად აღინიშნება აზერბაიჯანში ხუთი დღის განმავლობაში, 20 და 21 მარტის ჩათვლით, გაზაფხულის ბუნიობის დღეს.
მომავალი წლის ნოვრუზის დასვენების დღეები განისაზღვრება და მოსახლეობას ეცნობა დეკემბერში. დღესასწაული აღინიშნება გაზაფხულის მოსვლის, ბუნების განახლების პატივსაცემად. ნოვრუზის აღნიშნვის დროს ხალხური ტრადიციისამებრ, კოცონს ანთებენ, ამზადებენ სხვადასხვა ეროვნულ ტკბილეულებს (შექერბურას, ბადამბურას, ფახლავას, გოღალს), ხონჩას რთავენ ტკბილეულებით, ჯეჯილს ახარებენ, მოხარშული კვერცხებს ღებავენ და ა.შ. 2010 წლის 23 თებერვალს, გენერალური ასამბლეის მიერ მიღებული დადგენილების შესაბამისად გაერომ 21 მარტი ნოვრუზ ბაირამის საერთაშორისო დღედ გამოცხადდა.
სადღესასწაულო მაგიდა
სადღესასწაულო სუფრაზე არის ტკბილეული, როგორიცაა შექერბურა, ფახლავა, გოღალი, ბადამბურა. სუფრის მთავარი კერძი არის სადღესასწაულო ფლოვი. ადრე, სუფრაზე, ყოველთვის უნდა ყოფილიყო თევზი, რომელსაც ხშირად კაკლითა და ქიშმიშით მიირთმევდნენ. ჩვეულებისამებრ, სუფრაზე უნდა იყოს საკვები, რომელიც შედგებოდა შვიდი ელემენტისგან, რომელთა სახელწოდება იწყება ასო "ს"-დან (სუმაკი - სუნელი, სუდ - რძე, სირქე - ძმარი, სემენი - ხორბალი, საბზი - მწვანილი და ა.შ.). ჩამოთვლილი კერძების გარდა, მაგიდაზე განთავსებულია სარკე, სანთლები და ფერადი კვერცხები. სემენი - ანუ ჯეჯილი, დღესასწაულის მთავარი ატრიბუტია. იგი  სიმრავლისა და კეთილდღეობის ნიშანია, და ამ რიტუალს თან ახლავს სიმღერა "სემენი, შემინახე, მე ყოველწლიურად გამოგიზრდი" (Səməni, saxla məni, ildə göyərdərəm səni).
ტრადიციები და ადათები
ნოვრუზის პირველ დღეს ადრე დგებიან. ყველა ერთმანეთს უსურვებს ბედნიერ ახალ წელს. ტრადიციულად, ყველანი ერთმანეთს ტკბილეულით უმასპინძლდებიან. ამ დღეებში დილით უნდა ჭამოთ რაღაც ტკბილი (ჩვეულებრივ, თაფლი ან შაქარი). არის კვერცხის შეღებვის ადათი და შემდეგ ამ კვერცხების გამძლეობის შემოწმება თამაშით, სადაც კვერცხებს ერთმანეთს ურტყავენ. კიდევ ერთი ჩვევა არის მკითხაობა ნოვრუზის წინ - düyün açmaq (კვანძი გახსა).
ნოვრუზის დროს არ შეიძლება საქონლის დაკვლა. ნოვრუზში ასევე არ შეიძლება ფულის სესხად მიცემა, ისე რომ სახლს სიმდიდრე არ ჩამოერთვას. ტრადიციის თანახმად, ამ დღეებში არ შეიძლება წყევლა, სიცრუე, გინება, ბოროტი საქციელისგან შორს უნდა იდგნენ ადამიანები.
სადღესასწაულო დღეებში ხალხური მომღერლები აშუღები და ხანანდები ასრულებენ სიმღერებს, იმართება ხალხური თამაშები, ფახლევანები (ხალხური მოჭიდავეები) ზომავენ თავიანთ ძალას, სპექტაკლების ჩვენებაც მიმდინარეობს. ასეთ სპექტაკლებს შორის, კომიკური პიესა ”ქოსა”. ფართოდაა გავრცელებული ცხენით ჯირითობა, ჩოვღანის თამაშები ტარდება ქალაქგარეთ.
ყოველწლიურად, დღესასწაულის წინა დღეს, ზამთრის ოთხი სამშაბათი აღინიშნება (ილახირ ჩარშამბა), რომლებიც წყლის, ცეცხლის, ქარისა და დედამიწის სიმბოლოებია. ზეიმი იწყება სამშაბათს საღამოს. ამ დღეებთან დაკავშირებით, ხალხს აქვს ადათ-წესები, სიმღერები, თამაშები. ბოლო სამშაბათს, ნოვრუზამდე, ბავშვები მეზობლების სახლების კარებზე აკაკუნებენ, თავიანთ ქუდებს კართან დგამენ და იმალებიან. ამ სახლების მეპატრონეებმა სადღესასწაულო ტკბილეულით უნდა დააბრუნონ ქუდები. ასევე ამ დღეს თითოეულ ოჯახში, მისი წევრების რაოდენობის მიხედვით, ჩვეულებრივია სანთლები აანთოთ, რომლებიც ნაადრევად ვერ ჩაქრება.
საღამოს დაწყებისთანავე, ქუჩებში ცეცხლს ანთებენ. ცეცხლის გარშემო ცეკვავენ, შემდეგ კი კოცონზე ხტებიან. ითვლება, რომ ცეცხლის ალი შთანთქავს ბოროტებას და ყველა დაავადებას. ტრადიციულად, როდესაც ეს შესაძლებელია, ყველამ უნდა აღნიშნოს დღესასწაული სახლში, ოჯახის წევრებთან ერთად. ნოვრუზის დღეებში წესრიგი და სისუფთავე უნდა იყოს, ტანსაცმლის განახლებაც საჭიროა და ისინი, ვინც ნაჩხუბარია ისინი უნდა შერიგდნენ.
აზერბაიჯანში, ნოვრუზის დღესასწაულის პერიოდში, პოპულარულია ეროვნული სპექტაკლები ისეთი პერსონაჟების მონაწილეობით, როგორებიცაა ქოსა (უწვერო) და კეჩალი (მელოტი).
მარკებზე
1991 წელს გამოქვეყნდა სსრკ-ის საფოსტო საფოსტო მარკები, რომლებიც ეძღვნებოდა აზერბაიჯანში ნოვრუზ ბაირამის აღნიშვნას. 1996, 1998 და 2011 წლებში აზერბაიჯანში გამოიცა ნავრუს ბაირამისთვის მიძღვნილი მარკები.
სქოლიო
კატეგორია:ნოვრუზი კატეგორია:დღესასწაულები აზერბაიჯანში კატეგორია:დღესასწაულები ქვეყნების მიხედვით კატეგორია:დღესასწაულები ანბანის მიხედვით
ფრაიბერგის რაიონი
ფრაიბერგის რაიონი (Landkreis Freiberg) — ყოფილი რაიონი გერმანიაში. რაიონის ცენტრი — ქალაქი ფრაიბერგი. რაიონი შედიოდა საქსონიის ფედერალურ მხარეში. ექვემდებარება კემნიცის ადმინისტრაციულ ოლქს. იკავებდა 913,79 კვ. კმ. ფართობს. მოსახლეობა შეადგენდა 142 592 ადამიანს. მოსახლეობის სიმჭიდროვე — 156 ადამიანი/კვ.კმ-ზე. რაიონის ოფიციალური კოდი — 14 1 77.
რესურსები ინტერნეტში
კატეგორია:საქსონიის რაიონები
ფეთჰულაჰ გიულენი
მუჰამედ ფეთჰულაჰ გიულენი (Muhammed Fethullah Gülen; დ. 27 აპრილი, 1941) — თურქი მქადაგებელი, ყოფილი იმამი, მწერალი და პოლიტიკური ფიგურა; გიულენის მოძრაობის დამფუძნებელი და საკუთარი უმსხივლესი ორგანიზაცია „საერთო ღირებულებების ალიანსის“ მთავარი მამოძრავებელი ფიგურა. ამჟამად, თვით-იძულებით დევნილობაში ცხოვრობს აშშ-ში, პენსილვანიის შტატში.
გიულენი აქტიურადაა ჩართული თურქეთის სახელმწიფოს მომავალთან და თანამედროვე სამყაროში ისლამის როლთან დაკავშირებულ საზოგადოებრივ დებატში. ინგლისურენოვან მედიაში იგი აღწერილია იმამად, „რომელიც მხარს უჭერს შემწყნარებლურ ისლამს, რომელიც ხაზს უსვამს ალტრუიზმს, გულმოდგინედ მუშაობასა და განათლებას“; იგივე მედია მას „მსოფლიოს ერთ-ერთ უმნიშვნელოვანეს მუსლიმ ფიგურას“ უწოდებს.
ბიოგრაფია
გიულენი დაიბადა სოფელ კორუკუკში, ერზრუმის სიახლოვეს. მამამისი, რამიზ გიულენი იმამი იყო. დედამისი სოფელში ყურანს ასწავლიდა, მიუხედავად იმისა, რომ ქემალისტური მთავრობა რელიგიურ ქადაგებას კრძალავდა. გიულენმა საწყისი განათლების მიღება მშობლიურ სოფელში დაიწყო, თუმცა მალე ოჯახი სხვაგან გადასახლდა და მასაც სწავლის შეწყვეტა მოუხდა. შემდეგ, განათლება მან ერზრუმის მედრესეებში მიიღო, პირველი ქადაგება კი 14 წლის ასაკში გასწია. გიულენზე დიდი გავლენა მოახდინა საიდ ნურსის იდეებმა.
ე. წ. „ნურის მოძრაობის“ სხვა მიმდევართაგან განსხვავებით, „გიულენი თავისი აზროვნებით უფრო თურქი ნაციონალისტია. გარკვეულწილად, ის უფრო ორიენტირებულია სახელმწიფოზე და კონცნეტრირებულია საბაზრო ეკონიმიკასა და ნეოლიბერალურ ეკონომიკურ პოლიტიკაზე“, — აღნიშნავს ჰაკან იავუზი.
ოფიციალური მქადაგებლური საქმიანობა გიულენმა 1981 წელს შეწყვიტა. 1988-1991 წლებში იგი ყველა ძირითადი ქალაქის მეჩეთებში ქადაგებათა სერიებს გამოსცემდა. 1994 წელს ის მონაწილეობდა „ჟურნალისტთა და მწერალთა ფონდის“ დაარსებაში; აირჩიეს ფონდის საპატიო პრეზიდენტად.
1999 წელს გიულენი აშშ-ში გადასახლდა, მიზეზად სამედიცინო მკურნალობას ასახელებდა. წასვლის შემდეგ, თურქულ ტელევიზიებში გამოჩნდა გიულენის მიერ დატოვილი ვიდეომიმართვა, სადაც ნათქვამი იყო, რომ უნდა მომხდარიყო ქვეყნის გარდაქმნა და აღდგენა ისლამის ქოლგის ქვეშ.
ამის შემდეგ, გიულენმა ვიდეოჩანაწერებს კონტექსტიდან ამოგლეჯილი უწოდა, მისმა მომხრეებმა კი ავთენტურობა დააყენეს ეჭვქვეშ. 2000 წელს გიულენი ასპარეზიდან გაუჩინარდა და კვლავ გამოჩნდა 2008 წელს, ხელისუფლებაში სამართლიანობისა და განვითარების პარტიის მოსვლის შემდეგ, როდესაც ქვეყნის პრემიერ-მინისტრი რეჯეფ თაიფ ერდოღანი გახდა.
2001 წელს გიულენმა აშშ-ის მწვანე ბარათი მიიღო.
2014 წლის 19 დეკემბერს, თურქეთის სასამართლომ გიულენის დაპატიმრების ორდერი გასცა. მას ბრალად „შეიარაღებული ტერორისტული დაჯგუფების“ ჩამოყალიბება დაედო.
საქმიანობა
გიულენის მოძრაობა საერთაშორისო ისლამური სამოქალაქო საზოგადოებრივი მოძრაობაა, რომელიც თავად გიულენის სწავლებითაა შთაგონებული. მის სწავლებას ჰიზმეთის (ალტრუისტული სერვისი „საერთო ღმერთისათვის“) შესახებ, მრავალი მხარდამჭერი ჰყავს თურქეთში, ცენტრალურ აზიაში, მზარდი რაოდენობა მსოფლიოს სხვა ადგილებში.
განათლება
თავის ქადაგებებში, გიულენი აღნიშნავს: „ისწავლო ფიზიკა, მათემატიკა და ქიმია, ეს ღმერთის დიდებაა“. გიულენის მიმდევრებს მსოფლიოს მასშტაბით 1000-ზე მეტი სკოლა აქვთ გახსნილი. თურქეთში, გიულენის სკოლები საუკეთესოთა შორისაა. განსაკუთრებული ყურადღება ექცევა ინგლისურ ენას.
რწმენათშორისი და კულტურათშორისი დიალოგი
გიულენს პოზიტიური ხედვები აქვს ებრაელებისადმი, ქრისტიანებისადმი, გმობს ანტისემიტიზმს. 1990-იან წლებში მან წამოიწყო რელიგიათშორისი შემწყნარებლობის დიალოგი. პირადად შეხვდა რელიგიურ ლიდერებს, მათ შორის პაპ იოანე პავლე II-ს, პატრიარქ ბართლომეს და ისრაელის სეფარდულ მთავარ რაბინს.
გიულენი მხარს უჭერს კოოპერაციას სხვადასხვა რელიგიის მიმდევრებს შორის, ისევე როგორც რელიგიურ და სეკულარულ ელემენტებს საზოგადოების შიგნით.
გიულენი სიპმატიას გამოხატავს თურქეთის ალევიტური უმცირესობისადმი.
გავლენა თურქულ საზოგადოებასა და პოლიტიკაზე
გიულენიზ მოძრაობას (ჰიზმეთი ან ჯამაათი) თურქეთში მილიონობით მიმდევარი ჰყავს, ისევე როგორც საზღვარგარეთ. მიჩნეულია, რომ მისი მიმდევრების მიერ დაარსებული სკოლების კურსდამთავრებულ გიულენისტებს წამყვანი პოზიციები უკავიათ თურქეთის პოლიციასა და სასამართლო სისტემაში. თურქი და უცხოელი ანალიტიკოსების აზრით, გიულენისადმი სიმპატიითაა განწყობილი თურქეთის პარლამენტის მრავალი წევრი. მისი მოძრაობა აკონტროლებს პოპულარულ გაზეთ Zaman-ს, ბანკ Bank Asya-ს, ტელეარხ Samanyolu TV-ს და სხვა მრავალ მედიასაშუალებასა და ბიზნეს-ორგანიზაციას.
2005 წელს, სტამბოლში გამართული ერთ-ერთი წვეულების დროს, აშშ-ის ელჩს თურქეთში, ერიკ ელდმენს მიუახლოვდა გიულენის მოძრაობასთან დაკავშირებული პიროვნება და გადასცა კონვერტი, რომელშიც აღწერილი იყო არმიის მიერ ხელისუფლების სამხედრო გადატრიალების გეგმა. თუმცა, მალე გაირკვა, რომ დოკუმენტი ყალბი იყო. გიულენის განცხადებით, მისი მოძრაობა სამოქალაქო ბუნებისაა და არ აქვს პოლიტიკური მისწრაფებები.
თურქეთის სამხედრო გადატრიალების მცდელობა 2016
თურქეთის ხელისუფლება დაჟინებით აცხადებს, რომ 2016 წლის 15 ივლისის სამხედრო გადატრიალების მცდელობის უკან გიულენი და მისი მოძრაობა დგას. ბრალდებას კატეგორიულად უარყოფს თავად გიულენი და გადატრიალების სცენარის დადგმაში ერდოღანს ადანაშაულებს.
გადატრიალების მცდელობის შემდეგ, თურქეთის ხელისუფლებამ რამდენიმე ქვეყანაზე ზეწოლის გზით სცადა დაეხურა გიულენის მოძრაობასთან დაკავშირებული სკოლები და სამედიცინო დაწესებულებები, მათ შორის სომალიში, გერმანიაში, ინდონეზიაში, ნიგერიასა და კენიაში. თურქეთის ადმინისტრაციის მოთხოვნის შემდეგ, სოლამიში დახურეს გიულენთან დაკავშირებული ორი მსხვილი სკოლა და ჰოსპიტალი. სკოლების დახურვის მოთხოვნა თურქეთმა ალბანეთსა და ბოსნიასაც გაუგზავნა.
სქოლიო
კატეგორია:თურქი თეოლოგები კატეგორია:დაბადებული 27 აპრილი კატეგორია:დაბადებული 1941
პარაიზუ-დუ-ნორტი
პარაიზუ-დუ-ნორტი (Paraíso do Norte) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 500 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პარანავაის შემადგენლობაში.
2010 წლის მონაცემებით, მოსახლეობა 11 772 ადამიანს შეადგენდა, მოსახლეობის სიმჭიდროვე 57.55 კმ²-ზე. ფართობი 204 564 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ავაზანი
ავაზანი (Ավազան) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 2 060 მეტრზე. 2008 წლის მონაცემებით, მოსახლეობა 216 ადამიანს შეადგენდა, სიმჭიდროვე 26 ადამიანი კმ²-ზე. ფართობი 8.19 კმ²-ია.
როჩაჰმედის ტაძარი
როჩაჰმედის ტაძარი (Roçəhməd Məbədi) — V-IX საუკუნეების ტაძარი აზერბაიჯანში, ისტორიულ ჰერეთში, ბელაქანის რაიონის სოფელ ჰანიფაში, როჩაჰმედის უბანში. შემორჩენილია ნანგრევების სახით.
სქოლიო
კატეგორია:ქართული ეკლესია-მონასტრები აზერბაიჯანში კატეგორია:ქართული არქიტექტურული ძეგლები საზღვარგარეთ კატეგორია:ჰერეთი
ლომამის პროვინცია
ლომამის პროვინცია (Lomami) — კონგოს დემოკრატიული რესპუბლიკის პროვინცია, რომელიც მდებარეობს ქვეყნის ცენტრში.
გეოგრაფია
2005 წლის საკონსტიტუციო რეფორმამდე ლომამის პროვინცია იყო ყოფილი აღმოსავლეთ კასაის პროვინციის ნაწილი. ადმინისტრაციული ცენტრი — ქალაქი კაბინდა. პროვინციის ტერიტორიაზე მიედინება მდინარე ლომამი.
მოსახლეობა
პროვინციის მოსახლეობა — 2 048 839 ადამიანი (2005 წელი). პროვინციაში ცხოვრობს სამი ეთნიკური ჯგუფი — სონგიე, კანიოკი და ლუბა.
სქოლიო
კატეგორია:კონგოს დემოკრატიული რესპუბლიკის პროვინციები
ირლანდიის სუფთა ქალაქი
ირლანდიის სუფთა ქალაქი — 1958 წელს დაარსებული კონკურსი ირლანდიაში, რომელიც იმართება ყოველწლიურად, რათა გამოვლინდეს ქვეყნის ყველაზე სუფთა და მიმზიდველი დიდი ურბანული ცენტრი, დიდი ქალაქი, პატარა ქალაქი და სოფელი. კონკურსის მონაწილეები ფასდებიან შემდეგი მახასიათებლების მიხედვით: საერთო განვითარების ხუთწლიანი გეგმა, შენობების მიერ შექმნილი გარემო, პეიზაჟი, ველური გარემო და ბუნების სიმშვენიერე, დანაგვიანების კონტროლი, სისუფთავე, ნარჩენების მინიმიზაცია, საცხოვრებელი არეალები, ქუჩები და გზები.
სქოლიო
კატეგორია:ირლანდიის დასახლებული პუნქტები კატეგორია:ჯილდოები
ჰორეს ენდი
ჰორეს ენდი (Horace Andy; დ. 19 თებერვალი, 1951 ) — რეგის მომღერალი და სიმღერების ავტორი. ცნობილია თავისი ჰიტებით, „Government Land“, „You Are My Angel“, „Skylarking“, „Ain't No Sunshine“, და განსაკუთრებული ვოკალით. ითვლება ერთ-ერთ ყველაზე წარმატებულ და გავლენიან მუსიკოსად იამაიკაში.
სქოლიო
კატეგორია:ტრიპ-ჰოპ მუსიკოსები კატეგორია:ელექტრონული მუსიკოსები კატეგორია:დაბადებული 19 თებერვალი კატეგორია:დაბადებული 1951
აკვავივა-პლატანი
რესურსები ინტერნეტში
კატეგორია:კალტანისეტას პროვინციის კომუნები
Blue (ჯგუფი)
Blue — ბრიტანული ბოიბენდი. შეიქმნა 2000 წელს დანკან ჯეიმსის, საიმონ უების, ლი რიანისა და ანტონი კოსტას მონაწილეობით. 2002 წელს ისინი ბრუტანულ ჩარტებში პირველ ადგილს იკავებდნენ ელტონ ჯონის ჰიტის „Sorry Seems to Be the Hardest Word" შესრულებით, სადაც თვითონ ელტონ ჯონი ჯგუფის მეხუთე მონაწილის ამპლუაში წარსდგა.
სანკურუს პროვინცია
სანკურუს პროვინცია (Sankuru) — კონგოს დემოკრატიული რესპუბლიკის პროვინცია, რომელიც მდებარეობს ქვეყნის ცენტრში.
გეოგრაფია
2005 წლის საკონსტიტუციო რეფორმამდე სანკურუს პროვინცია იყო ყოფილი აღმოსავლეთ კასაის პროვინციის ნაწილი. ადმინისტრაციული ცენტრი — ქალაქი ლოჯა. პროვინციის ტერიტორიაზე მიედინებიან მდინარეები სანკურუ, ლომამი, ლუბეფუ და ლუკენიე.
ფლორა და ფაუნა
პროვინციისათვის დამახასიათებელია ტყეები, ბუჩქები და სავანები. არსებობენ მრავალრიცხოვანი მთები და ხეობები.
პროვინციაში ბინადრობენ ცხოველთა სხვადასხვა სახეობები, როგორებიცაა ლომები, ზებრები, ანტილოპები, კუდუები, ბეჰემოთები, ტროპიკული გველების, ნიანგების, კუების სხვადასხვა სახეობები, ბევრია სხვადასხვა თევზი და ფრინველი, ასევე მაიმუნები, მათ შორის შიმპანზე.
მოსახლეობა
პროვინციის მოსახლეობა — 1 374 239 ადამიანი (2005 წელი).
ადმინისტრაციული დაყოფა
პროვინცია დაყოფილია 6 ტერიტორიად:
ეკონომიკა
პროვინციის ეკონომიკის საფუძველია სოფლის მეურნეობა. პროვინციაში მოჰყავთ ბრინჯი, ბანანი, ანანასი, კარტოფილი, შაქრის ლერწამი, სორგო და სხვადასხვა ადგილობრივი სასოფლო-სამეურნეო პროდუქტები.
პროვინციაში არსებობს ალმასის, კასიტერიტის და სხვა სასარგებლო წიაღისეულის საბადოები. მრეწველობა სუსტადაა განვითარებული, ეს ძირითადად ხის გადამამუშავებელი საწარმოები, თევზჭერა და ადგილობრივი მოხმარების აგურის წარმოებაა. პროვინციის განვითარებაში დიდი პრობლემაა განვითარებული საგზაო ქსელის, ელექტრომომარაგების და სხვა ინფრასტრუქტურების არარსებობა.
განათლება
პროვინციაში ბევრი დაწყებითი და საშუალო სკოლებია. სკოლები ძირითადად შექმნილია კათოლიკური, პროტესტანტული ან მეთოდისტური ეკლესიების მიერ. მიუხედავად ამისა, კონგოს დემოკრატიული რესპუბლიკის ხელმძღვანელობა განათლების დეპარტამენტის მეშვეობით ასევე ხსნის ახალ სკოლებს.
დოროთეა ბრანდენბურგელი
დოროთეა ბრანდენბურგელი (Dorothea von Brandenburg, Dorothea af Brandenburg, Dorothea av Brandenburg; დ. 1430, ბრანდენბურგი, საღვთო რომის იმპერია — გ. 10 ნოემბერი, 1495, ზელანდია, დანიის სამეფო) — ჰოენცოლერნების დინასტიის წარმომადგენელი. კალმარის უნიის დედოფალი 1445-8 წლებში როგორც კრისტოფერ ბავარიელის, აგრეთვე დანიის დედოფალი 1449-81, ნორვეგიის დედოფალი 1450-81 და შვედეთის დედოფალი 1457-64 წლებში როგორც კრისტიან I-ის მეუღლე.
იგი იყო დედა დანიის, ნორვეგიისა და შვედეთის ორი მეფის: ჰანს I-ისა და ფრედერიკ I-ისა, აგრეთვე შოტლანდიის დედოფალ მარგარეტ დანიელისა.
ადრეული ცხოვრება
დოროთეა დაიბადა 1430 წელს ბრანდენბურგში. იგი იყო ბრანდენბურგისა და კულმბახის მაკგრაფ იოჰანისა და მისი მეუღლის, მაკგრაფინია ბარბარა საქსენ-ვიტემბერგელის ქალიშვილი. მას ორი და ჰყავდა: ბარბარა, რომელიც მანტუას მარკიზა გახდა და ელიზაბეთი, რომელიც პომერანიის ჰერცოგინია გახდა. დაახლოებით რვა წლის ასაკიდან დოროთეა ოჯახთან ერთად ბაიროთში გადასახლდა, სადაც მამამისმა რეზიდენცია გადაიტანა. 1443 წელს დანიის, ნორვეგიისა და შვედეთის ახლად არჩეულმა მეფე კრისტოფერ ბავარიელმა მაკგრაფ იოჰანს მისი უფროსი ქალიშვილის (ანუ დოროთეას) ხელი სხოვა, რათა ბაიროთი და ობერფალცი, რომლებიც მემკვიდრეობით დოროთეას ერგებოდა დანიისათვის მიეერთებინა. სამი დიდი ქვეყნის მონარქთან დამოყვრების იდეამ იოჰანი გაახარა და მალევე პაპთან ქორწინების ნებართვის სათხოვნელად ელჩობა გააგზავნეს. პაპმა 1445 წლის 10 მარტს დოროთეასა და კრისტოფერს ქორწინების ნებართვა მისცათ.
ქორწინება კრისტოფერ ბავარიელზე
1445 წლის 12 სექტემბერს კოპენჰაგენში შედგა დოროთეასა და კრისტოფერის ქორწინება. 26 სექტემბერს კი შედგა დოროთეას დედოფლად კურთხევა. მეფემ სპეციალურად იზრუნა, რომ თავის სამივე სამეფოში (იგულისხმება დანია, ნორვეგია და შვედეთი) სათანადოდ ეზეიმათ ეს ამავი, რაც შუა საუკუნეების ნორვეგიის ისტორიაში ყველაზე დაყვეწილი ცერემონია იყო. საზეიმო ღონისძიებები რვა დღის განმავლობაში გაგრძელდა და ესწრებოდნენ ბრაუნშვაიგის, ჰესენისა და ბავარიის ჰერცოგები, ტევტონთა ორდენის დიდი მაგისტრი, დანიელი, ნორვეგიელი და შვედი არისტოკრატები. მალევე ახალმა დედოფალმა თავის სამივე სამეფოში დაიწყო მოგზაურობა. იგი თავის თეთრ ცხენზე იყო შემომჯდარი და ისე მოგზაურობდა. დოროთეა დანიაში ეწვია როსკილეს, რინგსტედს, ჰარალდსბორგსა და სკიოლდსეს, ნორვეგიაში ემტლანდს, ხოლო შვედეთში ერებრეს, ნარკესა და ვარმლანდს. სამივე სამეფოდან მას თვიური პენსია სულ 45, 000 რაინულ მონეტას შეადგენდა.
დედოფალი დოროთეა 1446 წელს ხელმეორედ ეწვია შვედეთს, სადაც მან მოინახულა ვადსტენას სააბატო და ერებრე. ამ ვიზიტისას იგი შეხვდა თავის მომავალ ანტაგონისტს, შვედეთის დიდ კონეტაბლ კარლს. წყაროებზე დაყრდნობით ვიგებთ, რომ დოროთეა და კარლი ერთმანეთს კარგად შეხვდნენ და დედოფალმა მას უამრავი საჩუქარიც აჩუქა. კრისტოფერი და დოროთეა დანიაში 1446 წლის სექტემბერში დაბრუნდა.
1448 წლის 5 იანვარს მეფე კრისტოფერი უშვილოდ აღესრულა, რამაც მემკვიდრეობის კრიზისი და კალმარის უნიის დროებითი დაშლა გამოიწვია. ქვრივი დედოფალი დოროთეა ახალი მეფის არჩევამდე დანიის რეგენტად დაინიშნა. დოროთეა ძალიან სუსტი რეგენტი აღმოჩნდა. ამით ისარგებლეს შვედებმათ და თავიანთი კონეტაბლი კარლ VIII მეფედ აირჩიეს. ამავე წლის სექტემბერში დანიისა და ნორვეგიის მეფედ არჩეულ იქნა ოლდენბურგის ჰერცოგი კრისტიან I, რომელმაც მალევე მოისურვა დოროთეას ცოლად შერთვა, რათა მისი წყალობით ჩრდილოეთ გერმანიაში გავლენები შეენარჩუნებინა.
ქორწინება კრისტიან I დანიელზე
ახლად დაქვრივებულ დოროთეას მალევე გამოუჩნდნენ ხელის მთხოვნელები. მას ცოლობას სთხოვდნენ პოლონეთისა და ლიტვის მეფე კაზიმირ IV და ასევე ავსტრიის ერცჰერცოგი ალბერტ VI, თუმცა მან მაინც დანიაში დარჩენა და კრისტიანის ცოლობა არჩია. დოროთეასა და კრისტიან I-ის ქორწინება 1449 წლის 26 ოქტომბერს შედგა, რის შედეგადაც დოროთეა უკვე მეორედ გახდა დანიის დედოფალი. ამ პერიოდისათვის შვედეთისა და ნორვეგიის მეფე კარლ VIII იყო, თუმცა ძალიან ამბიციურ კრისტიანს მისი ჩამოგდება და კალმარის უნიის აღდგენა ჰქონდა განზრახული.
1450 წელს კრისტიანი ნორვეგიის ტახტზე ავიდა. მალევე კრისტიანმა დაპყრობილ ნორვეგიას შვედეთის მთიანი მიწებიც მიუერთა და მის ტახტეც სცადა ასვლა მაგრამ ამაოდ. სრულიად შვედური არისტოკრატია და სასულიერო წოდება აცხადებდა, რომ მათი კანონიერი მეფე კარლ VIII იყო, დანიის მეფესა და დედოფალს კი უზურპატორებს უწოდებდნენ. 1455 წელს კრისტიანმა და დოროთეამ რომის პაპს მიმართეს და სთხოვეს შვედეთის ტახტი კანონიერი მფლობელისთვის (ანუ კრისტიანისთვის) გადაეცა. 1457 წელს კრისტიანი შვედეთის ტახტის მემკვიდრედ გამოცხადდა, ამავე წლის 23 ივნისს კი იგი შვედეთის მეფედ იქნა არჩეული. ამით სამი სკანდინავიური სახელმწიფო კვლავ ერთი გვირგვინის ქვეშ გაერთიანდა, რითაც კალმარის უნია აღსდგა. 1458 წელს შვედეთის პარლამენტმა კრისტიანი მათ მეფედ სცნო, მაგრამ განსხვავებით დანიისა და ნორვეგიისაგან, მასზე მისი მემკვიდრეობა არ სცნო. ამავე წლის ივლისში მეფე და დედოფალი დანიაში დაბრუნდნენ.
1460 წელს კრისტიანმა ჩრდილო გერმანული სამთავროები: შლეზვიგი და ჰოლშტაინი დაიპყრო, სულ ოთხ წელიწადში, 1464 წელს კი კარლ VIII კვლავ ავიდა შვედეთის ტახტზე, რითაც კალმარის უნია კვლავ დაიშალა. დოროთეა და კრისტიანი წლების მანძილზე იბრძოდნენ შვედეთის ტახტის დასაბრუნებლად, მაგრამ ამაოდ. 1475 წელს დოროთეა იტალიის ქალაქ მანტუაში თავის დასთან, მარკიზა დე ბარბარასთან ჩავიდა, რათა მისი კავშირი გამოეყენებინა და რომის პაპ სიქსტუს IV-ისათვის კარლის ტახტიდან ჩამოგდება ეთხოვა. მართალია შვედეთის ტახტზე კვლავ კარლი დარჩა, მაგრამ პოლიტიკურად და ეკონომიკურად შვედეთი კვლავ დანიაზე დამოკიდებული გახდა. მსგავსი პოლიტიკა კიდევ მომდევნო ოცი წლით შენარჩუნდა.
დანიაში, დედოფალი დოროთეა ყოველთვის რეგენტად ინიშნებოდა, როდესაც კრისტიანი ქვეყანას ტოვებდა. 1470 წლიდან დოროთეამ შლეზვიგსა და ჰოლშტაინზე დე-ფაქტო მმართველობის განხორციელება დაიწყო. 1479 წლიდან ჰოლშტაინის, 1480 წლიდან კი უკვე შლეზვიგის ოფიციალური და სრულუფლებიანი მმართველი სწორედ დოროთეა გახდა. 1464 წლიდან კი, მას შემდეგ რაც მამამისი გარდაიცვალა, იგი ბიძამისს, ფრიდრიხ II-ს ებრძოდა ბრანდენბურგის ტახტის ხელში ჩასაგდებად.
შუა საქსონიის რაიონი
შუა საქსონიის რაიონი (Landkreis Mittelsachsen) — რაიონი გერმანიაში. რაიონის ცენტრი — ქალაქი ფრაიბერგი. რაიონი შედის საქსონიის ფედერალურ მხარეში. ექვემდებარება კემნიცის ადმინისტრაციულ ოლქს. იკავებს 2112,0 კვ. კმ. ფართობს. მოსახლეობა შეადგენს 342 000 ადამიანს. მოსახლეობის სიმჭიდროვე — 162 ადამიანი/კვ.კმ-ზე. რაიონის ოფიციალური კოდი — 14 5 22.
დოროთეა ბრანდენბურგელი
ქორწინება კრისტიან I დანიელზე
დედოფალი დოროთეა აღწერილია როგორც ამაყი, ამბიციური, ეფექტიანი და გამბედავი.
შუა საქსონიის რაიონი
რესურსები ინტერნეტში
კატეგორია:საქსონიის რაიონები
ანტონიო და დავითი
ანტონიო და დავითი — ქართველი პოსტმოდერნისტი მწერლის ჯემალ ქარჩხაძის მესამე, 1984 წლის ფილოსოფიური რომანი. პირველად გამოიცა 1987 წელს მწერლის იგივე სათაურის მქონე კრებულში, რომელშიც მასთან ერთად შევიდა მოთხრობები: ბედნიერების მაძიებელი უფლისწული; გუბე; სოლომონიანი; რაჰათ-ლუხუმი; ბიძაჩემი იონა.
დოროთეა ბრანდენბურგელი
დედა-დედოფალი
მეფე კრისტიანი 1481 წლის 21 მაისს გარდაიცვალა, დანიისა და ნორვეგიის ტახტზე კი წარმატებით გამეფდა მისი და დოროთეას ვაჟი ჰანსი. დაქვრივების შემდეგ დედა-დედოფალი დოროთეა კალუნდბორგის სასახლეში გადასახლდა. გარდაცვალებამდე დოროთეა კვლავ პოლიტიკურად აქტიური პიროვნება იყო და გარდა შლეზვიგ-ჰოლშტაინისა იგი დანიისა და ნორვეგიის საქმეებშიც ახერხებდა ჩარევას.
ანტონიო და დავითი
რომანის შესახებ
რომანის მოქმედების ადგილია შუა საუკუნეების საქართველო, ხოლო მთხრობელი – იტალიელი მოგზაური, რომელიც ევროპელ მისიონერებთან ერთად საქართველოში ჩამოდის. ანტონიო და დავითი დაძაბული დრამაა, რომელშიც ადამიანის სულის ხსნისთვის ბრძოლა ისტორიული რეალიებისა და რელიგიური დისკურსების ჭიდილის ფონზე მიდის. მაღალი ემოციური მუხტის მქონე ეს რომანი უზადო ტექნიკითა და გამორჩეულად დახვეწილი ენითაა დაწერილი.
დოროთეა ბრანდენბურგელი
დედა-დედოფალი
მეტად ამბიციური დოროთეა კვლავ განაგრძობდა შვედეთის ტახტისა და კალმარის უნიის აღდგენისათვის ბრძოლას. 1482 წელს მან შესძლო და ჰანსი შვედეთის მეფედ დასვა, რასაც კალმარის უნიის კვლავ გაერთიანება მოჰყვა. 1488 წელს იგი მანტუაში თავის დას, მარკიზა ბარბარას ესტუმრა, სადაც შეხვდა საღვთო რომის იმპერატორ ფრიდრიხ III-სა და რომის პაპ ინოკენტი VIII-ს. დედოფალი გარდაცვალებამდე განაგრძობდა თავის შვილისათვის შვედეთის შენარჩუნებისთვის ბრძოლას, რის გამოც იგი ძალზედ დაუახლოვდა რომის პაპს.
ანტონიო და დავითი
რომანის სიუჟეტი
მოქმედება მიმდინარეობს მეჩვიდმეტე საუკუნის იტალიაში. მთხრობელი არის იტალიელი მოგზაური, ბართოლომეო დ'ანიტი, რომელიც თავის სტუმრებს კოლხეთში მოგზაურობისას გადამხდარ ამბავს უყვება. ის ჯერ კიდევ ახალგზარდა 18 კაციანი გუნდით გააგზავნეს დასავლეთ საქართველოში. გემით მგზავრობისას მან გაიცნო ერთ–ერთი მისიონერი, სახელად – ანტონიო. ანტონიოს იმ პერიოდში ცუდი სახელი ჰქონდა გავარდნილი, რადგან პაპის წინააღმდეგ წავიდა და ერეტიკოსობაში დაადანაშაულეს. საბოლოოდ სასჯელი მოუხსნეს და ამ მოგზაურობაში გამოაყოლეს სხვა საეკლესიო პირებს. ბართოლომეო თავიდანვე დადებითად განეწყობა ამ ადამიანის მიმართ, თუმცა ანტონიოს ცუდი დამოკიდებულება აქვს გემის დანარჩენ ეკიპაჟთან, მათ შორის მამა სებასტიანთან. რამდენიმე თვიანი მოგზაურობის შემდეგ ისინი სამეგრელოს მიადგებიან, სადაც მთავარი შეიფარებს.
დოროთეა ბრანდენბურგელი
დედა-დედოფალი
დოროთეა გარდაიცვალა 1495 წლის 10 ნოემბერს, დაკრძალეს როსკილეს კათედრალში.
ანტონიო და დავითი
რომანის სიუჟეტი
ანტონიო და ბართოლომეო დაიწყებენ თავიანთი საქმის კეთებას და გადაწყვეტენ ხალხს უმკურნალონ. რამდენიმე ხნის შემდეგ უფროსის ბრძანებით ისინი იმერეთის ერთ–ერთ სოფელში გაემგზავრებიან და თავადს შეეკედლებიან. ისინი გამოიკვლევენ იქაურ ფლორას, ხალხს, მათ ტრადიცებსა და წესჩვეულებებს, ამავდროულად კი თავიანთ საქმეს მოჰკიდებენ ხელს. ერთ დღეს ისინი წააწყდებიან ციხესიმაგრეს, რომლის კარიბჭესთან ზანგი მონა იქნება. მოგზაურები მასთან საუბრის გაბმას შეეცდებიან, თუმცა უშედეგოდ. შემდეგ ერთი გლეხი მათ მოუყვება ამ ციხის ისტორიას. დიდი ხნის წინ სოფელში ყოფილა თავადი, რომელმაც მოახლე დააორსულა და ამ ბავშვის მოშორება გადაწყვიტეს. ბავშვს, რომელსაც დავითი დაარქვეს გაყიდეს სტამბოლში, თუმცა მან თავისუფლება მალევე მოიპოვა და სამშობლოში დაბრუნდა. აქ მან ჩამოიყვანა თურქები და თვითონ დაიწყო ბავშვებით ვაჭრობა.
დოროთეა ბრანდენბურგელი
ლიტერატურა
კატეგორია:დაბადებული 1430 კატეგორია:გარდაცვლილი 10 ნოემბერი კატეგორია:გარდაცვლილი 1495 კატეგორია:ჰოენცოლერნები კატეგორია:დანიის დედოფლები კატეგორია:ნორვეგიის დედოფლები კატეგორია:შვედეთის დედოფლები კატეგორია:ქალი რეგენტები კატეგორია:ხელახლა დაქორწინებული სამეფო კონსორტები კატეგორია:დედა დედოფლები კატეგორია:დანიის რეგენტები
ურსარი (კელერაშის რაიონი)
ურსარი (Ursari) — სოფელი მოლდოვაში, კელერაშის რაიონში. მდებარეობს ზღვის დონიდან 157 მეტრზე. 2004 წლის მონაცემებით, მოსახლეობა 285 ადამიანს შეადგენდა.
რესურსები ინტერნეტში
კატეგორია:კელერაშის რაიონის სოფლები
ანტონიო და დავითი
რომანის სიუჟეტი
აქაურ თავადს, რომელსაც ცოლად მისი ნახევარდა ჰყავდა, დაემუქრა, რომ ხმა არ ამოეღო ამის შესახებ, თვითონ კი ციხეში დაბინავდა. ანტონიო ამ ამბის გაგონებისთანავე საგონებელში ჩავარდა და დაიწყო ყაჩაღის დაჭერაზე ფიქრი. თუმცა ბართოლომეო უშლიდა ამას, რადგან თვლიდა, რომ ეს უცხოელების საქმე არ იყო. როდესაც სოფელში დავითი გამოჩნდა, მას წინააღმდეგობა ანტონიომ გაუწია, რაზედაც პასუხიც მიიღო. ჯარიმა სოფელს დაეკისრა – 3 ტყვე, მათ შორის ორი ახალგზარდა ყმაწვილი და სოფლის მღვდელი. ანტონიო და ბართოლომეო მეორე დღეს დავითს ციხესიმაგრეში მიადგნენ და მათ მაგივრად ოქრო შესთავაზეს. ყაჩაღების მეთაური დათანხმდა მათ, მაგრამ იმ პირობით, რომ მეორედ აქ აღარ მოვიდოდნენ. ტყვეები დავითმა იმავე დღეს გაათავისუფლა და მღვდლისთვის მიცემული ოქროც უკან დააბრუნა, რადგან მისი თქმით, ის ერთ გროშადაც არ ღირდა.
ანტონიომ და ბართოლომეომ ეს ყველაფერი დავითის მონის, ბებესაგან შეიტყვეს და ყოფილი ყაჩაღი სიკვდილისგან იხსნეს. სოფლის თავადმა ამის გამო მთავართან იჩივლა. რამდენიმე დღეში მოგზაურებს მთავრის ამალა მოადგა კარს. მათ ანტონიოც დამნაშავედ სცნეს, რადგან ყაჩაღი სოფლის მოსახლეობისაგან დაიცვა. ანტონიოს პირობა წაუყენეს: ან თავი უნდა მოეკლა საწამლავით, ან იტალიაში კოცონზე დაწვავდნენ. ანტონიომ მეორე ვარიანტი აირჩია. მოგზაურები ქალაქში გადაიყვანეს, ხოლო დავითი დილეგში ჩააგდეს. ერთ დღესაც ბართოლომეომ ბებესგან შეიტყო დავითის გაქცევის ამბავი, რომელიც ანტონიოს გამოხსნას აპირებდა. ანტონიომ იმის შიშით, რომ დავითი ახალ საფრთხეს არ გადაეკიდებინა თავი მოიკლა. დავითმა კი შური სოფლის თავადზე და ცრუ მღვდელზე იძია, რომლებიც მონებად გაყიდა სტამბოლში.
თარგმანები
2014 წელს „ანტონიო და დავითი“ არაბულ ენაზე ითარგმნა და გამოიცა. რომანი არაბულმა გამომცემლობა Al Kotob for Publishing & Distribution გამოსცა. რომანი "ანტონიო და დავითი" შვედურ ენაზეც გამოიცა, ამის გარდა რომანი არის თურქულ და ჩეხურ ენებზე ნათარგმნი.
სქოლიო
კატეგორია:ჯემალ ქარჩხაძის ნაწარმოებები კატეგორია:ქართული რომანები კატეგორია:1987 წლის რომანები კატეგორია:ფილოსოფიური რომანები კატეგორია:ისტორიული რომანები
აიგუტი
აიგუტი (Այգուտ) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 1 415 მეტრზე. 2008 წლის მონაცემებით, მოსახლეობა 1 045 ადამიანს შეადგენდა, სიმჭიდროვე 29 ადამიანი კმ²-ზე. ფართობი 35.79 კმ²-ია.
რესურსები ინტერნეტში
კატეგორია:გეღარქუნიქის პროვინციის სოფლები
პარანასიტი
პარანასიტი (Paranacity) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 460 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პარანავაის შემადგენლობაში.
2010 წლის მონაცემებით, მოსახლეობა 10 250 ადამიანს შეადგენდა, მოსახლეობის სიმჭიდროვე 29.4 კმ²-ზე. ფართობი 348 631 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ნიკოლოზ დადიშქელიანი
1833 წელს რუსეთის მფარველობაში შესვლასთან დაკავშირებით მამამ მართლმადიდებლური წესით მონათლა და ნიკოლოზი დაარქვა. ჰქონდა რუსეთის არმიის როტმისტრის წოდება. 1855 წელს შურისძიების მიზნით ძმასთან — ისლამთან ერთად მოკლა ჯანსუღ დადიშქელიანი. მკვლელობის დაგეგმვასა და განხორციელებაში არ მონაწილეობდა ნიკოლოზის უფროსი ძმა — სვანეთის მთავარი კონსტანტინე დადიშქელიანი, თუმცა რუსეთის ხელისუფლებამ დანაშაული სვანეთის ავტონომიის გაუქმების საბაბად გამოიყენა. კონსტანტინეს სიკვდილით დასჯის (1857) შემდეგ მისი ძმები სვანეთიდან გადაასახლეს: ალექსანდრე — ირკუტსკში, ნიკოლოზი, ისლამი და ციოყი (მიხეილი) — ვიატკაში. ცოლად ჰყავდა პოლიქსელე მიხეილის ასული ბულაცელი.
ლიტერატურა
ნიკოლოზ კატეგორია:დაბადებული 1830 კატეგორია:გარდაცვლილი 1880-იანები ნიკოლოზ